Alhambra
Store norske leksikon,Kunst og estetikk,Arkitektur og landskap,Arkitekturhistorie,Islamsk arkitekturhistorie
Alhambra er et byggverk i Granada, Spania. Bygget er Spanias ypperste monument i sitt slag og står oppført på UNESCO verdenesarvliste. Alhambra ble bygd i perioden 1248–1390 på et høydedrag nær byen, og var de mauriske kalifenes residens.
Yttermurene gir anlegget et festningsaktig preg, i kontrast til den indre, raffinerte prakten. På orientalsk vis er rommene samlet omkring en rekke gårder, hvorav Myrtegården og Løvegården især er overdådig utformet med bueganger, flisekledninger med arabeskornamenter, fontener og bassenger.Byggverket ble sterkt skadet da maurerne ble fordrevet i 1492, og senere av Karl 5s byggevirksomhet, men er i nyere tid blitt omsorgsfullt restaurert. I nærheten ligger den særdeles grasiøse sommerresidensen Generalife. Les mer i Store norske leksikon moské islamsk kunst og arkitektur arkitektur i Spania Eksterne lenker Alhambra